CELEX: 32001D0295
Language: ro
Date: 2001-04-10 00:00:00
Title: Decizia Comisiei din 10 aprilie 2001 de stabilire a măsurilor care trebuie să se aplice înainte de ridicarea restricțiilor aplicate în conformitate cu articolul 9 din Directiva 85/511/CEE a Consiliului [notificată cu numărul C(2001) 1094]Text cu relevanță pentru SEE.

03/Volumul 37
            
            
               RO
            
            
               Jurnalul Ofícial al Uniunii Europene
            
            
               66
            
         32001D0295
   
               L 100/35
            
            
               JURNALUL OFÍCIAL AL UNIUNII EUROPENE
            
         DECIZIA COMISIEI
   din 10 aprilie 2001
   de stabilire a măsurilor care trebuie să se aplice înainte de ridicarea restricțiilor aplicate în conformitate cu articolul 9 din Directiva 85/511/CEE a Consiliului
   
      [notificată cu numărul C(2001) 1094]
   
   (Text cu relevanță pentru SEE)
   (2001/295/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 10,
   având în vedere Directiva 89/662/CEE a Consiliului din 11 decembrie 1989 privind controalele sanitar-veterinare aplicabile în cadrul schimburilor intracomunitare în vederea realizării pieței interne (3), astfel cum a fost modificată ultima dată prin Directiva 92/118/CEE, în special articolul 9,
   întrucât:
   
               (1)
            
            
               Directiva 85/511/CEE a Consiliului (4), astfel cum a fost modificată ultima dată prin Actul de aderare a Austriei, Finlandei și Suediei, stabilește măsuri comunitare de combatere a febrei aftoase.
            
         
               (2)
            
            
               Delimitarea, în conformitate cu articolul 9 al directivei menționate mai sus, a zonelor de protecție și supraveghere din jurul focarelor confirmate este un element esențial al combaterii maladiei. Cu toate acestea, directiva nu prevede măsurile care trebuie să se aplice înainte de ridicarea restricțiilor aplicate în respectivele zone.
            
         
               (3)
            
            
               După constatarea focarelor de febră aftoasă declarate în Regatul Unit, în Franța, în Țările de Jos și în Irlanda, pentru a consolida măsurile luate de statele membre în cadrul Directivei 85/511/CEE, Comisia adoptă Deciziile 2001/172/CE (5), 2001/208/CE (6), 2001/223/CE (7) și 2001/234/CE (8) referitoare la anumite măsuri de protecție împotriva febrei aftoase în fiecare dintre aceste state membre.
            
         
               (4)
            
            
               Deoarece epidemia actuală afectează animale din specii sensibile care, în mare măsură, prezintă semne clinice foarte ușoare, absența bolii trebuie să se dovedească prin efectuarea unor teste de laborator corespunzătoare.
            
         
               (5)
            
            
               Este necesară stabilirea cerințelor minime cu privire la măsurile care trebuie luate înainte de ridicarea restricțiilor aplicate în zonele de protecție și de supraveghere.
            
         
               (6)
            
            
               Măsurile prevăzute de prezenta decizie nu se aplică Marii Britanii, având în vedere situația epidemiologică diferită din această țară, care nu poate fi comparată cu cea din celelalte regiuni ale Comunității.
            
         
               (7)
            
            
               Măsurile prevăzute de prezenta decizie sunt conforme cu avizul Comitetului permanent veterinar,
            
         ADOPTĂ PREZENTA DECIZIE:
   Articolul 1
   Irlanda de Nord și statele membre altele decât Regatul Unit asigură aplicarea măsurilor enumerate mai jos în zonele delimitate în conformitate cu Directiva 85/511/CEE înainte de ridicarea restricțiilor prevăzute la articolul 9 al directivei:
   
               1.
            
            
               măsurile aplicate în zona de protecție se mențin până la îndeplinirea următoarelor condiții:
               
                           (a)
                        
                        
                           au trecut cel puțin 15 zile de la eliminarea tuturor animalelor din speciile sensibile prezente în exploatația menționată la articolul 5 din Directiva 85/511/CEE și de la terminarea curățeniei și a dezinfecției preliminare a exploatației în cauză, în conformitate cu articolul 10 din directiva menționată anterior și
                        
                     
                           (b)
                        
                        
                           s-a efectuat o anchetă care a dus la stabilirea unui diagnostic negativ în toate exploatațiile din zonă unde se află animale din speciile sensibile.
                           Această anchetă se realizează în conformitate cu dispozițiile de la punctul 1 din anexă; în cazul în care situația epidemiologică o cere, mai ales în cazul în care boala a afectat rumegătoarele mici, ea cuprinde, pe baza dispozițiilor de la punctele 2.1 și 2.4 din anexă, măsurile menționate la punctul 2.2 din anexă;
                        
                     
         
               2.
            
            
               măsurile aplicate în zona de supraveghere se mențin până la îndeplinirea următoarelor condiții:
               
                           (a)
                        
                        
                           au trecut cel puțin 30 de zile de la eliminarea tuturor animalelor din speciile sensibile prezente în exploatația menționată la articolul din Directiva 85/511/CEE și de la terminarea curățeniei și a dezinfecției preliminare a exploatației în cauză, în conformitate cu articolul 10 din directiva menționată anterior și
                        
                     
                           (b)
                        
                        
                           în zona de protecție sunt îndeplinite condițiile prevăzute la punctul 1 litera (b);
                        
                     
                           (c)
                        
                        
                           a fost efectuată o anchetă care a dus la stabilirea unui diagnostic negativ în toate exploatațiile din zonă unde se află animale din speciile sensibile.
                           Această anchetă se realizează în conformitate cu dispozițiile de la punctul 1 din anexă; în cazul în care situația epidemiologică o cere, mai ales în cazul în care boala a afectat rumegătoarele mici, ea cuprinde, pe baza dispozițiilor de la punctele 2.1 și 2.4 din anexă, măsurile menționate la punctul 2.3 din anexă.
                        
                     
         Articolul 2
   Prezenta decizie se adresează statelor membre.
   
      Adoptată la Bruxelles, 10 aprilie 2001.
      
         
            Pentru Comisie
         
         David BYRNE
         
            Membru al Comisiei
         
      
   
   
      (1)  JO L 224, 18.8.1990, p. 29.
   
      (2)  JO L 62, 15.3.1993, p. 49.
   
      (3)  JO L 395, 30.12.1989, p. 13.
   
      (4)  JO L 315, 26.11.1985, p. 11.
   
      (5)  JO L 62, 2.3.2001, p. 22.
   
      (6)  JO L 73, 15.3.2001, p. 38.
   
      (7)  JO L 82, 22.3.2001, p. 29.
   
      (8)  JO L 84, 23.3.2001, p. 62.
   
      ANEXĂ
      1.   EXAMENUL CLINIC
      
                  1.1.
               
               
                  Exploatațiile fac obiectul unor examene clinice ale tuturor animalelor din speciile sensibile în vederea detectării de semne sau simptome ale febrei aftoase.
               
            
                  1.2.
               
               
                  Accentul se pune pe animalele care au fost cel mai probabil expuse virusului febrei aftoase, în special cu ocazia transportului de la o exploatație de risc sau a contactului strâns cu persoane sau echipamente care s-au aflat în contact strâns cu exploatații de risc.
               
            
                  1.3.
               
               
                  Examenul clinic ține seama de modul de transmitere a febrei aftoase și de felul în care sunt ținute animalele din speciile sensibile.
               
            
                  1.4.
               
               
                  Registrele pertinente păstrate în exploatație sunt examinate în detaliu, acordându-se o atenție specială morbidității, mortalității și avortului, observațiilor clinice, variațiilor de productivitate și rație alimentară, cumpărării sau vânzării animalelor, vizitei unor persoane potențial contaminate și oricărei alte informații semnificative pentru anamneză.
               
            2.   PROCEDURILE DE PRELEVARE DE PROBE
      2.1.   Prelevarea de probe serologice se execută în conformitate cu recomandările echipei epidemiologice formate în cadrul planurilor de intervenție și, fără a aduce atingere condițiilor menționate la punctele 2.2 și 2.3, coroborează elementele prezentate ca probă pentru a justifica absența unei infecții anterioare.
      Măsurile aplicabile exploatațiilor în care se află ovine și caprine se pot aplica și celor care dețin animale din alte specii sensibile, ținând seama de recomandările echipei epidemiologice.
      2.2.   Toate exploatațiile situate în perimetrul unei zone în care ovinele și caprinele nu au fost în contact direct și strâns cu bovinele, în decursul unei perioade de cel puțin 21 de zile înainte de prelevarea probelor, sunt examinate în conformitate cu un protocol de prelevare de probe care să permită detectarea unei prevalențe a bolii de cel puțin 5 %, cu o certitudine minimă de 95 %.
      2.3.   Se examinează exploatațiile situate în perimetrul unei zone în care se poate suspecta prezența febrei aftoase, în pofida absenței semnelor clinice, în special cele în care se află ovine și caprine. În sensul anchetei, este suficient un model de prelevare de probe în mai multe etape, în cazul în care se garantează că probele sunt prelevate:
      
                  2.3.1.
               
               
                  în exploatațiile din toate unitățile administrative situate în perimetrul zonei în care ovinele și caprinele nu au fost în contact direct și strâns cu bovinele în decursul unei perioade de cel puțin 30 de zile înainte de prelevarea probelor;
               
            
                  2.3.2.
               
               
                  în toate exploatațiile în care este necesar, printre cele menționate la punctul 2.3.1, astfel încât să se poată detecta o exploatație infectată cu o certitudine minimă de 95 %, în cazul în care prevalența estimată a maladiei a fost de 2 %, repartizate în mod egal în întreaga zonă (cel mult 150 de exploatații), și
               
            
                  2.3.3.
               
               
                  de la numărul necesar de ovine și caprine din fiecare exploatație pentru a detecta o prevalență de cel puțin 5 % a maladiei în șeptel, cu o certitudine minimă de 95 %, numărul probelor neputând depăși, cu toate acestea, 60 pe exploatație și de la toate ovinele și caprinele, în cazul în care numărul acestora este mai mic de 15 în exploatație.
               
            2.4.   Acțiunile nu vor începe înainte de trecerea a cel puțin 21 de zile de la eliminarea animalelor sensibile din exploatația sau exploatațiile infectate și de la terminarea curățeniei și a dezinfecției preliminare.